《寄题冯君宁国梦堂》
元代·方回

六如第一伽陀字，堂扁剩传弹铗冯。
肖象谓当求傅弼，伤麟无复见姬公。
发棺义已参坡老，札闼嘲犹忆醉翁。
栩栩侯王热人眼，渠知身落大槐宫。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。